Rotterdam

**Rotterdam** (abkürzt au **R’dam**) het  Iiwooner (Stand: ) und isch noch Amsterdam die zwäitgrössti Stadt in de Niiderland. Si isch wägen em grösste Meerhaafe in Öiropa e bedütende Vercheersknootepunkt für e Gütervercheer. Näbe Amsterdam und Den Haag isch Rotterdam au äins vo de kulturelle Zentrum vo de Niiderland. Rotterdam het e Uniwersidäät, meereri Fachhoochschuele, e Muusighoochschuel und e Kunstakademii. Si isch die füerendi Industrii- und Handelsstadt vom Land. Uffalle duet d Rotterdamer Wolkechratzer-Siluette, wo sich sit dr Middi vo de 1980er Joor entwigglet het.

## Geografii
Rotterdam lit in de westlige Niiderland in dr Brovinz Südholland an dr Mündig vom Rhii in d Nordsee (Rhii-Maas-Delta) und ghöört zum Balligsruum Randstad. Zur ängere Stadtregioon vo Rotterdam zele groossi Noochberstedt wie Schiedam, Vlaardingen und Dordrecht.

D Stadt lit zum e groosse Däil under em Meeresspiegel und isch dur Diich gschützt.Dr diefst Punkt isch öbbe säggs Meter under em Amsterdamer Pegel, dr höggst zwäi Meeter drüüber. Bumbene scaffe die ganz Zit, wil dr natüürlig Grundwasserspiegel über em Stroossenivoo lit.

Dr Fluss Nieuwe Maas, won e Hauptarm vom Rhii im Delta isch, däilt d Stadt in e nördlige und e süüdlige Däil. S äigentlige Stadtzentrum lit am nördlige Uufer vom Fluss; dr süüdlig Stadtdäil wird vom Haafe und d ehemoolige Siidlige vo de Haafenarbäiter brägt. Erst in de letzte Joorzäänt het s Zentrum aagfange, sich uf d Stadtdäil am süüdlige Uufer uszdeene, bsunderigs uf e Däil De Kop van Zuid („Chopf vom Süüde“). Acht Brugge und Dunell verbinde die bäide Stadtdäil.

## Gschicht

Rotterdam isch 1230 gründet worde. 1340 het s s Stadträcht üüberchoo und  1359 die erste Stadtmuure.  Mit em *Nieuwe Waterweg* het d Stadt 1853 en offene Kanaal ooni Schlöise zur Nordsee üüberchoo. im 19, und 20. Joorhundert isch d Stadt dank iirem Haafe und de industrielle Aalage wie Öölraffinerie stark gwaggse. Im Zwäite Wältchrieg isch d Innestadt vo Rotterdam bim dütsche Luftaagriff vom 14.&nbsp;Mai 1940 fast vollständig zerstöört worde. Noch em Chrieg isch alles im modärne Stiil und gröösser wider ufbaut worde und dr Haafe vo Rotterdam isch zum grösste uf dr Wält worde.


Datei:Johan Barthold Jongkind 004.jpg|Johan Barthold Jongkind: *Rotterdam* (1856)]
Datei:Admiraliteitskade1900.jpg|S Historische Rotterdam: Blick uf d Admiraliteitskade (um&nbsp;1900)
Datei:Rotterdam, Laurenskerk, na bombardement van mei 1940.jpg|Noch dr Zerstöörig vom 14.&nbsp;Mai&nbsp;1940
Datei:HerdenkingVuurgrensRotterdam1940 2007 edit1.jpg|Liechtinstallazioon am 15.&nbsp;Mai 2007 zur Erinnerig an d Bombardierig vor 67&nbsp;Joor
Datei:Zadkine rb I.jpg|Ossip Zadkines *Die zerstöörti Stadt*


## Liddratuur
* Ingrid Ostermann: *Wiederaufbau Rotterdam – Metamorphosen einer Stadt*. Technische Universität Darmstadt, FB Architektur, 2004.
* Eric van Hooydonk, Patrick Verhoeven: *The Ports Portable – Antwerp, Hamburg & Rotterdam*. Pandora Publishers, Antwerpen, ISBN 90-5325-250-9.

## Weblingg

* Website vo dr Gmäind (niiderländisch)
* Website vo dr ''Willem de Kooning Academie'' (niiderländisch)
* ''Rotterdamer Fliesen'' (dütsch)
* Rotterdam 1900/1940 – Photo uf Flickr

## Fuessnoote